Το **Breaking News** είναι τραγούδι του Μάικλ Τζάκσον, το οποίο γράφτηκε από τους Τζάκσον, Έντι Κάσκιο και Τζέιμς Πορτ, παράχθηκε από τους Τέντι Ρίλεϊ, Κάσκιο και Τζάκσον, και συμπεριλήφθηκε στο μετά θάνατον άλμπουμ του Τζάκσον, *Michael*. Το R&B τραγούδι μιλά για τα ΜΜΕ να θέλουν ένα κομμάτι του αστέρα της ποπ, και έγιναν συγκρίσεις με το τραγούδι της Μπρίτνεϊ Σπίαρς, *Piece of Me* (2007). Ένα ενόργανο snippet του *Breaking News* παρουσιάστηκε σε ένα προωθητικό βίντεο, το οποίο δείχνει ένα μοντάζ διάφορων τηλεπαρουσιαστών να αναφέρουν έκτακτα νέα για τον Τζάκσον, και παραπέμπει στις ιστορίες των tabloids και στις δίκες που ενεπλάκη ο Τζάκσον στα έτη πριν τον θάνατο του. Από την κυκλοφορία του τραγουδιού στις 8 Νοεμβρίου 2010, υπήρχαν αμφιβολίες για την αυθεντικότητα του. Το *Breaking News* είχε λίγη επιτυχία, φθάνοντας στην 1η θέση του *Billboard* Bubbling Under Hot R&B/Hip-Hop Songs.

Προϊστορία
----------

Το *Breaking News* γράφτηκε από τους Τζάκσον, Έντι Κάσκιο και Τζέιμς Πορτ, και παράχθηκε από τους Ρίλεϊ, Κάσκιο και Τζάκσον. Το τραγούδι κυκλοφόρησε από τη Sony Music Entertainment για να προηγηθεί της ανακοίνωσης για το *Michael*. Στις 5 Νοεμβρίου 2010, ένα βίντεο για το *Breaking News* έγινε διαθέσιμο στην επίσημη ιστοσελίδα του Τζάκσον. Το βίντεο ανοίγει με ένα μοντάζ διάφορων τηλεπαρουσιαστών να αναφέρουν έκτακτα νέα για τον Τζάκσον. Η μουσική εισαγωγή ακολουθεί, τελειώνοντας λίγο πριν την φωνητική αρχή. Το βίντεο παραπέμπει στις ιστορίες των tabloids και στις δίκες του Τζάκσον στα χρόνια που προηγήθηκαν του θανάτου του. Τρεις μέρες αργότερα, η ολοκληρωμένη εκδοχή του τραγουδιού εμφανίστηκε στην ιστοσελίδα του Τζάκσον και εμφανίστηκε σε μερικούς ραδιοφωνικούς σταθμούς. Το τραγούδι συμπεριλήφθηκε στο μετά θάνατον άλμπουμ του καλλιτέχνη, *Michael* (2010).

Σύνθεση
-------

Το *Breaking News* ηχογραφήθηκε από τον Μάικλ Τζάκσον στο Νιου Τζέρσεϊ το 2007, όταν ο Τζάκσον ζούσε με την οικογένεια Κάσκιο. Τα άλλα κομμάτια που ηχογραφήθηκαν εκείνη την εποχή συμπεριλαμβάνουν τα *Monster* και *Keep Your Head Up*, τα οποία επίσης εμφανίζονται στο *Michael*. Το τραγούδι αναφέρεται στην έχθρα Τζάκσον και Τύπου, αν και με απολαυστική μελωδική χοληδόχο. Ο Τζάκσον επίσης αναφέρεται στον εαυτό του σε μερικούς στίχους. Η Έλενα Γκόργκαν, της Softpedia, σύγκρινε το τραγούδι με το *Piece of Me* (2007) της Μπρίτνεϊ Σπίαρς.

Κριτικές
--------

Το *Breaking News* έλαβε γενικά αρνητικές γνώμες από τους μουσικούς κριτικούς. Ο Τέρρι Τόμας, διευθυντής προγράμματος του ραδιοφωνικού σταθμού KJLH δήλωσε ότι, αν και «οι άνθρωποι πεθύμησαν τον Τζάκσον», το τραγούδι «δύσκολα συγκρίνεται με τα κλασσικά κομμάτια του καλλιτέχνη και τον θρύλο του». Ο Σκίπ Ντίλλανρτ, του WBLS, ανάφερε ότι «οι ακροατές γενικά φαίνεται να πιστεύουν ότι το κομμάτι ακούγεται ατελείωτο και ότι δεν αντιπροσωπεύει το επίπεδο της τελειότητας του Τζάκσον που φάνηκε στην μουσική του». Η Ασάντ Ίνφαντρι, της *Toronto Star*, είπε ότι το *Breaking News* «απειλεί να μειώσει την μετά θάνατον υπεραξία που προσφέρθηκε στον αστέρα της ποπ», και «είναι μια αυτοαναφορική διασκευή που προβάλλει όλα τα λάθη του Μάικ. Αν το *Michael* ήταν παρομοίως απογοητευτικό, η δισκογραφική εταιρεία του Τζάκσον πρέπει να βρει ένα όριο σε αυτούς του στίχους του *Breaking News* - *No matter what, you just want to read it again/No matter what, you just want to feed it again*». Ο Ντάρριλ Στέρνταν, από την *QMI Agency*, είπε, «τα φωνητικά στους στίχους του αυτοαναφερόμενου *Breaking News* φαίνονται τεχνητά, λες και γράφθηκαν για άλλο κομμάτι και σε μεγάλο βαθμό φαίνεται σαν προσπάθεια της αναπροσαρμογής του χώρου και του ρυθμού του κομματιού, η οποία όμως δεν πέτυχε». Μια αξιολόγηση της *The Christian Science Monitor* αναφέρει, «το νέο κομμάτι του Μάικλ Τζάκσον προκάλεσε νέα διαμάχη, χωρίζοντας τους θαυμαστές σε δύο στρατόπεδα: αυτούς που αγαπάνε το τραγούδι και αυτούς που εξέφρασαν σκεπτικισμό». Ο Κάμερον Άνταμς, της *Herald Sun*, είπε ότι το τραγούδι «θα παρέμεινε ακυκλοφόρητο», αν ο Τζάκσον δεν πέθαινε. Ο Τζο Βόγκελ, συγγραφέας του βιβλίου *Man in the Music: The Creative Life and Work of Michael Jackson*, έδωσε στο κομμάτι θετική κριτική, λέγοντας ότι, «παρά τις αντιδράσεις, το τραγούδι είναι από τα κλασσικά του Τζάκσον».

Διαμάχες για την αυθεντικότητα
------------------------------

Η αυθεντικότητα του *Breaking News*, καθώς και άλλων τραγουδιών που γράφτηκαν από τους Κάσκιο και Πορτ, αμφισβητήθηκε από την μητέρα του Τζάκσον, Κάθριν, όπως επίσης από την αδερφή του, Λα Τόγια, και τα ανίψια του, T.J. Taj και Τάριλλ, καθώς και από τους περισσότερους θαυμαστές του, οι οποίοι, μέχρι να διορθωθεί το λάθος, μεταβιβάστηκαν στα μελλοντικά άλμπουμ. Η AFP ανάφερε ότι υπήρχαν απορίες αν στο τραγούδι ακούγεται η φωνή του Τζάκσον. Το Reuters ανάφερε ότι το τραγούδι «προκάλεσε ένα νέο γύρο διαμαχών για το αν ακούγεται η φωνή του τραγουδιστή του *Thriller* στο κομμάτι». Σε ανακοίνωση της, η Sony Music Group δήλωσε ότι «έχει απόλυτη εμπιστοσύνη στα αποτελέσματα της εκτεταμένης έρευνας που έγινε και πιστεύει στους ανθρώπους που ήταν μαζί με τον Τζάκσον στο στούντιο, οι οποίοι δήλωσαν ότι στο τραγούδι ακούγονται τα φωνητικά του Μάικλ».

Στις 11 Νοεμβρίου 2011, η Michael Jackson Estate κυκλοφόρησε μια αναφορά: «έξι από τους πρώην παραγωγούς του Τζάκσον που συνεργάστηκαν με τον Μάικλ τα τελευταία 30 έτη - Μπρους Σβήντεν, Ματ Φόρτγκερ, Στιούαρτ Μπράβλεϊ, Μάικλ Πριν, Dr. Freeze και Τέντι Ρίλεϊ - αποδέχθηκαν ότι τα φωνητικά άνηκαν στον Μάικλ». Η Sony ισχυρίστηκε ότι δύο ιατροδικαστές μουσικολόγοι προσλήφθηκαν από την Jackson Estate και την Epic για να εκτελέσουν μια αναλυτική κυματομορφή για τα φωνητικά, αλλά αυτό δεν έχει αποδειχθεί. Ο Τζέισον Μαλάχι, ο οποίος θεωρήθηκε ως εκτελεστής του κομματιού, δήλωσε ότι δεν είχε εμπλακεί καθόλου στην ηχογράφηση του κομματιού. Στις 16 Ιανουαρίου 2011, μια ανακοίνωση εμφανίστηκε στην σελίδα του Τζέισον στο Facebook, αναφέροντας ότι είχε εκτελέσει τα κομμάτια του άλμπουμ. Αργότερα ισχυρίστηκε ότι η ιστοσελίδα του, οι σελίδες στο Myspace και στο Facebook δέχθηκαν επίθεση από χάκερ. Δύο ώρες αργότερα, ο μάνατζερ του Τζέισον, Θαντ Νάουντεν, ισχυρίστηκε στο TMZ ότι «κάποιος δημιούργησε μια σελίδα στο Facebook με το όνομα του Τζέισον. Ο Τζέισον θέλει να πει σε όλους ότι δεν εκτέλεσε ούτε λέξη στο άλμπουμ».

Προσωπικό
---------

* Σύνθεση: Μάικλ Τζάκσον, Έντι Κάσκιο και Τζέιμς Πορτ
* Παραγωγή: Τέντι Ρίλεϊ, Άνγκελιξον και Μάικλ Τζάκσον
* Background Φωνητικά: Μάικλ Τζάκσον και Τζέιμς Πορτ
* Μιξάρισμα: Τζιν-Μαρί Χόρβατ και Τέντι Ρίλεϊ
* Βιολί: Μαρκ Κάργκιλ, Κάθλιν Ρόμπερτσον, Σούζαν Χάτμαν, Παμέλα Γκέιτς, Λέσα Τέρρι, Μαρίσα ΜακΚλέοντ, Ρίτσαρντ Άντκινς, Ιβέττ Ντεβερό, Τζέννιφερ Χόι και Νικόλ Γκάρκια
* Βιόλα: Κάρεν Ελέιν, Τζέιμς Τζίμπο Ρος, Κάμερον Πάτρικ, Ντάρριν ΜακΚάν και Κάιλ Ποτς
* Τσέλο: Μίγκελ Μαρτίνεζ, Πέγκυ Μπάλντβιν, Νάνσι Στέιν-Ρος, Έρνεστ Έχρχαρντ, Τζιοβάννα Μοράγκα Κλάιτον και Στέφανι Φιφ
* Κιθάρα: Τζο Κορκοράν
* Φωνή Ρεπόρτερ των Breaking News: Στιουάρτ Μπράβλεϊ
* Χορδές: The Benjamin Wright Orchestra
* Προγραμματισμός Ντραμς: Τζέιμς Πορτ
* Ταλέντα Φωνής: Στιούαρτ Μπράβλεϊ, Σάντι Όρκιν, Στέισι Μάικλς, Μάικλ Λεφέβρ και Λίσα Όρκιν
* Πληκτρολόγια: Τζέιμς Πορτ, Έντι Κάσκιο και Στιούαρτ Μπράβλεϊ
* Προγραμματισμός: Τέντι Ρίλεϊ
* Διευθέτηση: Μπέντζαμιν Ράιτ
* Μπάσο: Κέβιν Μπράντον, Φρανσίς Λουί Βου, Στιούαρτ Μπράβλεϊ και Τζέιμς Πορτ

Κατάλογος κομματιών
-------------------

| Brazil Promotional CD Single |
| --- |
| Αρ. | Tίτλος | Διάρκεια |
| 1. | "Breaking News" (Album Version) | 4:14 |
| 2. | "Breaking News" (Radio Edit #1 - No Intro) | 3:39 |
| 3. | "Breaking News" (Radio Edit #2) | 3:22 |
| **Συν. διάρκεια:** | **11:15** |

Εμφάνιση στα τσαρτ
------------------

Το τραγούδι αμέσως εμφανίστηκε σε πολλούς ραδιοφωνικούς σταθμούς την ημέρα του ντεμπούτου του, καθώς 151 ραδιοφωνικοί σταθμοί των ΗΠΑ έπαιξαν το *Breaking News* σε αρκετά formats, από την ποπ και την R&B στην κλασσική μουσική. Ένα σύνολο 246 εμφανίσεων στα ραδιόφωνα έγιναν την ημέρα του ντεμπούτου, οι οποίες συγκέντρωσαν συνολικά 2,2 εκατομμύρια ακροατές. Επιπλέον υπήρξαν 1.1 εκατομμύρια απόψεις σε 52 R&B/Hip-Hop ραδιοφωνικούς σταθμούς δύο μέρες μετά την κυκλοφορία του κομματιού, σύμφωνα με το Nielsen BDS. Σχεδόν σε όλους τους σταθμούς με σύστημα BDS, το τραγούδι παίχτηκε 302 φορές σε 177 ραδιοφωνικούς σταθμούς, με 2.6 εκατομμύρια ακροατές, μετά την κυκλοφορία του στις 8 Νοεμβρίου 2010. Σχεδιάζοντας μια μεικτή αντίδραση από τους ραδιοφωνικούς προγραμματιστές, το *Breaking News* διοχετεύεται κάτω από το Hot R&B/Hip-Hop Songs Chart στην 1η θέση δύο μέρες μετά την κυκλοφορία στους ραδιοφωνικούς σταθμούς. Το τραγούδι παρέμεινε στο τσαρτ για μόνο μια εβδομάδα.

Παραπομπές
----------

1. ↑  «New Michael Jackson Song "Breaking News"». *Michael Jackson Official Website*. Αρχειοθετήθηκε από το πρωτότυπο στις 10 Νοεμβρίου 2010. Ανακτήθηκε στις 5 Νοεμβρίου 2010.
2. 1 2 3  «Breaking News - Michael Jackson». AOL Radio Blog. 8 Νοεμβρίου 2010. Αρχειοθετήθηκε από το πρωτότυπο στις 22 Δεκεμβρίου 2011. Ανακτήθηκε στις 8 Νοεμβρίου 2010.
3. ↑  Wilkening, Matthew (5 Νοεμβρίου 2010). «Michael Jackson, 'Michael' -- 2010 New Album Preview». AOL Radio Blog. Αρχειοθετήθηκε από το πρωτότυπο στις 25 Οκτωβρίου 2014. Ανακτήθηκε στις 5 Νοεμβρίου 2010.
4. ↑  Vick, Megan (5 Νοεμβρίου 2010). «Michael Jackson 'Breaking News' Teaser Video Premieres». *Billboard* (Prometheus Global Media). Αρχειοθετήθηκε από το πρωτότυπο στις 2010-11-08.. Ανακτήθηκε στις 6 Νοεμβρίου 2010.
5. ↑  Kaufman, Gil. «New Michael Jackson Album, Michael, Due Next Month». *MTV*. MTV Networks. Ανακτήθηκε στις 5 Νοεμβρίου 2010.
6. 1 2 3 4  «New Michael Jackson Song 'Breaking' At Radio». *Billboard*. Prometheus Global Media. Ανακτήθηκε στις 10 Νοεμβρίου 2010.
7. ↑  «New Michael Jackson Song Embraced By Radio». *Billboard*. Prometheus Global Media. 9 Νοεμβρίου 2010. Αρχειοθετήθηκε από το πρωτότυπο στις 12 Νοεμβρίου 2010. Ανακτήθηκε στις 14 Νοεμβρίου 2010.
8. ↑  «Michael Jackson's New Album Out Dec. 14». *Billboard*. Prometheus Global Media. Ανακτήθηκε στις 5 Νοεμβρίου 2010.
9. ↑  Greenblatt, Leah (8 Δεκεμβρίου 2010). «Music Review: Michael». *Entertainment Weekly*. Αρχειοθετήθηκε από το πρωτότυπο στις 19 Σεπτεμβρίου 2014. Ανακτήθηκε στις 9 Δεκεμβρίου 2010.
10. 1 2  Infantry, Ashante (8 Νοεμβρίου 2010). «Review: Michael Jackson’s new single is bad news». *Toronto Star* (Star Media Group).. Ανακτήθηκε στις 17 Νοεμβρίου 2010.
11. ↑  Gorgan, Elena (9 Νοεμβρίου 2010). «Vocals on Michael Jackson's 'Breaking News' Song Are Not Michael Jackson's». Softpedia. Ανακτήθηκε στις 26 Φεβρουαρίου 2011.
12. ↑  Sterdan, Darryl. «Review: New MJ tunes bad news». Quebecor Media. Ανακτήθηκε στις 10 Νοεμβρίου 2010.
13. ↑  «New Michael Jackson song prompts more controversy». The Christian Science Monitor. Ανακτήθηκε στις 10 Νοεμβρίου 2010.
14. ↑  Adams, Cameron. «First review of new Michael Jackson single Breaking News». *Herald Sun*. The Herald and Weekly Times. Αρχειοθετήθηκε από το πρωτότυπο στις 15 Ιουνίου 2011. Ανακτήθηκε στις 15 Νοεμβρίου 2010.
15. ↑  Vogel, Joe (6 Δεκεμβρίου 2010). «Is Michael Really Michael? A Review of the King of Pop's New Album». Ανακτήθηκε στις 10 Δεκεμβρίου 2010.
16. ↑  «Michael Jackson News - Yahoo! Music». New.music.yahoo.com. 3 Νοεμβρίου 2010. Ανακτήθηκε στις 9 Νοεμβρίου 2010.
17. ↑  «La Toya Jackson: That's Not Michael's Voice on 'Breaking News'». TMZ.com. Ανακτήθηκε στις 9 Νοεμβρίου 2010.
18. ↑  Kennedy, Gerrick D. (8 Νοεμβρίου 2010). «Controversial Michael Jackson single debuts». *Seattle Times*.. Ανακτήθηκε στις 9 Νοεμβρίου 2010.
19. ↑  «Fans, Family Say Michael Jackson Isn't Singing On Controversial New Single "Breaking News"». *All Headline News*. Ανακτήθηκε στις 9 Νοεμβρίου 2010. [*νεκρός σύνδεσμος*]
20. ↑  «New Song: Michael Jackson, 'Breaking News'». *MTV*. MTV Networks. Ανακτήθηκε στις 9 Νοεμβρίου 2010.
21. ↑  «Michael Jackson single goes online, but is it him?». *Agence France-Presse*. Google News. 8 Νοεμβρίου 2010. Αρχειοθετήθηκε από το πρωτότυπο στις 3 Ιανουαρίου 2013. Ανακτήθηκε στις 15 Νοεμβρίου 2010.
22. ↑  Serjeant, Jill (9 Νοεμβρίου 2010). «New Michael Jackson single prompts more controversy». Reuters.. Ανακτήθηκε στις 16 Νοεμβρίου 2010.
23. ↑  «Michael Jackson 'Breaking News' Song Debuts Online, Stirs Controversy». *Billboard* (Prometheus Global Media).. Ανακτήθηκε στις 9 Νοεμβρίου 2010.
24. ↑  Sisario, Ben (11 Νοεμβρίου 2010). «‘Breaking News’: Lawyer Says It's Michael Jackson's Voice». *Arts Beat* (NYTimes.com).. Ανακτήθηκε στις 11 Νοεμβρίου 2010.
25. ↑  «MJ Soundalike -- I Sung Songs on New 'Michael' Album». TMZ.com. 16 Ιανουαρίου 2011. Ανακτήθηκε στις 17 Ιανουαρίου 2011.
26. ↑  «MJ Soundalike -- That's Not My Facebook Page!». TMZ.com. 16 Ιανουαρίου 2011. Ανακτήθηκε στις 17 Ιανουαρίου 2011.
27. 1 2  «Weekly Chart Notes: Rihanna, Mariah Carey, Michael Jackson». *Billboard*. Prometheus Global Media.
28. ↑  Christman, Ed (16 Νοεμβρίου 2010). «Why Michael Jackson's New Album Could Debut Stronger Than 'This Is It'». *Billboard*. Prometheus Global Media. Αρχειοθετήθηκε από το πρωτότυπο στις 31 Δεκεμβρίου 2012. Ανακτήθηκε στις 16 Νοεμβρίου 2010.
29. ↑  Trust, Gary (18 Νοεμβρίου 2010). «Weekly Chart Notes: 'Glee,' Black Eyed Peas, Susan Boyle». *Billboard*. Prometheus Global Media. Ανακτήθηκε στις 19 Νοεμβρίου 2010.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Breaking News (song)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |